(1819) Oey ! hoe swaddert dien dat laken Op sijn soo benouwde leên ! ' K wedd ' ick moght dry kleeden maken , Waer diên mantel recht versneên .Waer hy met een tent omhanghen , ' T goedt en moght niet ruymer dijn ' , Kijckt ! hy schijnt daer in ghevanghen , En een grondelingh te zijn : Maer , ô Heer ! wat vreemden winckel Heeft die snuf - vrouw om haer lijf ? Is ' t den arm , of is ' t den schinckel , ' T een is los , en ' t ander stijf , ' T een ten uyterste benepen , ' T ander al te vry en ruym , Dit besoent , en dat benepen , Voorts het gansche kraem parsuym .Waertoe ' t boven - deel ghebonden .